# **Ghidul solicitantului pentru măsura *"Microgranturi în domeniul agroalimentar*" din cadrul schemei de ajutor de stat instituite prin OUG nr. 61/2022 *privind unele măsuri pentru acordarea de microgranturi şi granturi pentru capital de lucru entităţilor din domeniul agroalimentar cu finanţare din fonduri externe nerambursabile***

**1. Obiectivul măsurii**

Obiectivul principal al schemei de ajutor de stat îl constituie acordarea de sprijin financiar din fonduri externe nerambursabile, aferente Programului operaţional Competitivitate 2014-2020, denumit în continuare POC, în contextul crizei provocate de COVID-19 pentru beneficiarii din domeniile agricultură, acvacultură, piscicultură şi industrie alimentară prevăzuți de OUG nr. 61/2022 a căror activitate a fost afectată de efectele pandemiei de COVID-19.

Măsura este implementată de către Ministerul Agriculturii şi Dezvoltării Rurale (MADR), în calitate de administrator de microgrant conform criteriilor stabilite de MIPE în schema de ajutor de stat și ghidul solicitantului, în parteneriat cu Agenţia pentru Plăţi şi Intervenţie pentru Agricultură (APIA), inclusiv structurile județene ale acesteia (APIA – CJ) în baza contractului de finanţare încheiat cu Ministerul Investiţiilor şi Proiectelor Europene (MIPE) , prin Autoritatea de management pentru Programul operaţional Competitivitate (AM-POC), în calitate de furnizor de ajutor de stat şi Serviciul de Telecomunicaţii Speciale (STS) în calitate de administrator tehnic al sistemului informatic de gestionare a schemei de ajutor de stat.

Administratorul schemei este împuternicit să deruleze proceduri în legătură cu schema de ajutor de stat, în conformitate cu prevederile contractelor de finanţare semnate cu AM-POC, inclusiv pentru aplicaţiile eligibile a căror valoare excede plafonului acestor contracte.

Prin prezentul ghid se detaliază implementarea măsurii Microgranturi acordate din fonduri externe nerambursabile sub forma de suma forfetară din schema de ajutor de stat.

Acordarea ajutoarelor de stat în cadrul măsurii se va face numai cu respectarea criteriilor privind ajutorul de stat prevăzute de Cadrul temporar pentru măsuri de ajutor de stat de sprijinire a economiei în contextul actualei epidemii de COVID-19, aprobat de Comisia Europeană.

**2. Bugetul măsurii şi modalitatea de acordare a ajutoarelor de stat**

Măsura este valabilă până la 30 iunie 2022, plățile în cadrul măsurii vor fi efectuate până la 31 decembrie 2023. În condițiile în care valabilitatea măsurii va fi prelungită prin modificarea legislației în vigoare, prevederea se va aplica de drept și asupra prezentului ghid.

Ajutoarele se acordă după obținerea deciziei de autorizare a Comisiei Europene.

Fondurile alocate pentru acordarea *Microgranturilor din fonduri externe nerambursabile și de la bugetul de stat pentru activități specifice din domeniul agroalimentar*în cadrul POC 2014-2020 aprobate prin OUG nr. 61/2022 și sunt în valoare totală de 50.000.000 euro, din care 29.845.080 euro, respectiv 25.000.000 euro FEDRREACT EU şi 4.845.080 euro cofinanţare de la bugetul de stat şi 20.154.920 euro de la bugetul de stat. Cursul valutar este cursul info/euro aferent lunii mai 2022, respectiv 4,9479 lei.

**3. Beneficiarii de ajutor de stat în cadrul măsurii**

3.1. Beneficiarii ajutorului de stat sunt microîntreprinderile, întreprinderile mici şi mijlocii, (IMM), persoane fizice autorizate (PFA), întreprinderi individuale (ÎI), întreprinderi familiale (ÎF) care primesc ajutorul de stat prin intermediul micrograntului prin încheierea unui contract de ajutor de stat cu administratorul schemei de ajutor de stat.

3.2. (1) Microgranturile se acordă pe bază de contract de acordare a ajutorului de stat încheiat cu următoarele categorii de beneficiari:

a) microîntreprinderile, întreprinderile mici şi mijlocii care fac dovada prin situaţiile financiare depuse că nu deţin salariaţi cu contract individual de muncă la data de 31 decembrie 2019, cu activitate economică în domeniile de activitate cu codurile CAEN REV 2 prevăzute în anexă la OUG nr. 61/2022.

Întreprinderea unică include toate întreprinderile între care există cel puţin una dintre relaţiile următoare:

(a) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;

(b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

(c) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

(d) o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.

Întreprinderile care întreţin, cu una sau mai multe întreprinderi, relaţiile la care se face referire la literele (a)-(d) sunt considerate întreprinderi unice.

b) persoane fizice autorizate, întreprinderile individuale şi întreprinderile familiale, astfel cum sunt reglementate prin OUG [nr. 44/2008](http://lege5.ro/App/Document/geytsnrugi/ordonanta-de-urgenta-nr-44-2008-privind-desfasurarea-activitatilor-economice-de-catre-persoanele-fizice-autorizate-intreprinderile-individuale-si-intreprinderile-familiale?d=2022-05-10), cu modificările şi completările ulterioare, cu activitate economică în domeniile de activitate cu codurile CAEN REV 2 prevăzute în anexă la OUG nr. 61/2022.

Pentru înscrierea în platforma electronică, aplicanții trebuie să fie înregistrați cu Cod Unic de Identificare/Certificat de Identificare Fiscală la ANAF.

(2) Verificarea încadrării beneficiarului în categoria IMM se realizează, pe bază de eşantion, de către MADR/APIA/APIA - CJ, după depunerea cererii de finanţare şi încheierea contractelor de finanţare.

(3) Fondurile alocate prin microgrant se recuperează dacă se constată că beneficiarul nu s-a încadrat în categoria de IMM la data depunerii cererii de finanţare, cu excepţia fondurilor alocate către PFA/ÎI/ÎF.

În condiţiile în care rata de eroare este de peste 2% din eşantion, se măreşte eşantionul cu 0,5% până la un maxim de 2%.

(4) Microgranturile se acordă, pe bază de contract de acordare a ajutorului de stat, beneficiarilor care îndeplinesc cumulativ următoarele condiţii de eligibilitate :

a) au desfăşurat activitate curentă/operaţională pe perioada a cel puţin 3 luni calendaristice înainte de data de 31 decembrie 2019;

b) au obţinut o cifră de afaceri/venituri de cel puţin echivalentul în lei a 5.000 euro la data de 31 decembrie 2019, cu excepţia beneficiarilor ajutorului de stat prevăzuţi la art. 5 alin. (1) [lit. a)](http://lege5.ro/App/Document/geytcnzvhaydo/ordonanta-de-urgenta-nr-61-2022-privind-unele-masuri-pentru-acordarea-de-microgranturi-si-granturi-pentru-capital-de-lucru-entitatilor-din-domeniul-agroalimentar-cu-finantare-din-fonduri-externe-neram?pid=464833094&d=2022-05-10#p-464833094) din OUG nr 61/2022, care au fost înfiinţaţi în anul 2019, cu o cifră de afaceri mai mică de 5.000 euro pentru care plafonul minim al cifrei de afaceri se calculează prin înmulţirea numărului de luni întregi de activitate din anul 2019 cu suma de 415 euro şi a beneficiarilor ajutorului de stat prevăzuţi la art. 5 alin. (1) [lit. b)](http://lege5.ro/App/Document/geytcnzvhaydo/ordonanta-de-urgenta-nr-61-2022-privind-unele-masuri-pentru-acordarea-de-microgranturi-si-granturi-pentru-capital-de-lucru-entitatilor-din-domeniul-agroalimentar-cu-finantare-din-fonduri-externe-neram?pid=464833095&d=2022-05-10#p-464833095) din OUG nr.61/2022;

c) îşi menţin activitatea pe o perioadă de cel puţin 6 luni de la acordarea măsurii de sprijin sub formă de microgrant;

d) nu se aflau în dificultate la 31 decembrie 2019, în sensul prevederilor art. 2 pct. 18 din Regulamentul (UE) nr. 651/2014 al Comisiei din 17 iunie 2014 de declarare a unor categorii de ajutoare compatibile cu piața internă în aplicarea art. 107 și 108 din tratat, modificat și completat prin Regulamentul (UE) nr. 1084/2017, ale Regulamentelor de exceptare în bloc în sectorul agricultură (ABER) și Regulamentul de exceptare în bloc în sectorul pescuitului și acvaculturii (FIBER).

e) suma totală a ajutoarelor de stat primite în cadrul temporar Covid 19 instituit de Comisia Europeană însumată cu cuantumul ajutorului de stat solicitat în cadrul prezentei măsuri se încadrează în plafoanele menționate de Cadru temporar COVID-19, respectiv de 345.000 euro pentru fiecare întreprindere care îşi desfăşoară activitatea în sectorul pescuitului şi acvaculturii, 290.000 euro pentru fiecare întreprindere care îşi desfăşoară activitatea în domeniul producţiei primare de produse agricole, respectiv 2.300.000 euro pentru fiecare întreprindere care își desfășoară activitatea în celelalte domenii de activitate.

f) nu există împotriva lor decizii de recuperare a unui ajutor de stat ce nu au fost executate și recuperate integral, conform prevederilor legale în vigoare.

g) nu sunt supuși concordatului preventiv, procedurilor de lichidare, insolvență sau faliment.

Notă referitoare la conflictul de interese :

Legislaţie conexă: Legea nr 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare; Ordonanța de Urgență nr. 57/2019 privind Codul administrativ; Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei şi Noul Cod Penal al României.

**4. Tipurile de ajutor financiar**

4.1 Ministerul Agriculturii şi Dezvoltării Rurale (MADR) în parteneriat cu Agenţia pentru Plăţi şi Intervenţie pentru Agricultură (APIA), inclusiv structurile județene ale acesteia (APIA – CJ) administrează, gestionează şi derulează proiectele, măsurile și programele de încurajare şi stimulare a înfiinţării şi dezvoltării întreprinderilor mici şi mijlocii şi asigură managementul financiar şi/sau tehnic al fondurilor alocate. Comisioanele, dobânzile, taxele, precum și orice alte cheltuieli bancare sunt în sarcina exclusivă a beneficiarului de microgrant.

4.2. Prin prezenta măsură se finanţează în ordinea depunerii cererii de finanţare, în următoarele condiţii:

- ajutor financiar nerambursabil sub formă forfetară – 5.000 euro/beneficiar, respectiv 24.739,00 lei.

4.3. (1) Beneficiarii pot utiliza microgranturile sub formă de sumă forfetară, alocate din fonduri externe nerambursabile, cofinanțate din bugetul de stat, pe bază de contract de acordare a ajutorului de stat încheiat în format electronic, pentru susținerea următoarelor cheltuieli angajate după data de 1 februarie 2020:

a) cheltuieli privind stocurile de materii prime, materiale, mărfuri, precum şi alte categorii de stocuri necesare activităţii curente/operaţionale desfăşurate de beneficiari;

b) datorii curente şi restante faţă de furnizorii curenţi, inclusiv faţă de furnizorii de utilităţi, potrivit contractelor încheiate;

c) cheltuieli privind chiria pe bază de contract încheiat şi/sau cheltuieli privind arenda sau redevenţa pe bază de contract de arendă sau contract de concesiune aferente terenurilor agricole;

d) cheltuieli privind achiziţia de servicii necesare activităţii curente/operaţionale, cu excepţia serviciilor de consultanţă;

e) cheltuieli privind achiziţia de obiecte de inventar, inclusiv obiecte de inventar de natura mijloacelor fixe necesare reluării activităţii curente/operaţionale;

f) cheltuieli privind achiziţia de echipamente, utilaje, instalaţii şi tehnologii necesare reluării activităţii curente/operaţionale;

g) cheltuieli privind plata datoriilor către bugetul statului şi bugetele locale.

(2) Cheltuielile efectuate din microgranturi, menționate mai sus trebuie să fie în legătură cu activităţile/subactivităţile codului CAEN pentru care s-a solicitat finanţare.

(3) Verificarea asigurării tipurilor de cheltuieli eligibile se face de către MADR/APIA după depunerea raportului de progres (model anexa nr. 6), pe un eşantion de 1% în scopul validării justificării sumei forfetare.

(4) Beneficiarii de microgranturi vor depune o declaraţie pe propria răspundere prin care îşi vor asuma faptul că utilizarea microgranturilor în alte scopuri decât cele prevăzute de prezenta ordonanţă de urgenţă atrage după sine recuperarea ajutorului de stat acordat împreună cu plata accesoriilor pentru recuperarea ajutorului de stat.

(5) Cheltuiala cu taxa pe valoarea adăugată este eligibilă dacă este nerecuperabilă.

(6) Pentru decontarea datoriilor sunt eligibile și facturile emise anterior semnării contractului, care vor fi achitate din micrograntul acordat în cadrul măsurii, după data semnării contractului de acordare a ajutorului de stat. Sunt eligibile datoriile restante aferente taxelor și impozitelor salariale, angajate după data de 1 februarie 2020.

(7) Cheltuielile cu consultanța nu sunt eligibile în cadrul prezentei măsuri.(8) Nu sunt eligibile cheltuielile cu salariile nete, achizițiile de bunuri second-hand, nu sunt permise achizițiile în sistem leasing și nici cheltuielile cu chiria activelor corporale.

(9) Ca excepție față de punctul (8), sunt eligibile cheltuielile privind chiria pe bază de contract încheiat pentru sediul social/punctul de lucru înregistrat în care se desfășoară activitatea pentru care se solicită finanțare.

 (10) In cadrul acestei măsuri, și nu sunt eligibile a fi decontate din ajutorul de stat următoarele categorii de cheltuieli: terenuri, terenuri construite, imobile, mijloace de transport, rate și/sau rambursări la credite/linii de credite/leasing, dobânzi aferente acestora și nici, garanțiile de orice fel.

**5. Procedura de înscriere în cadrul Măsurii - *"Microgranturi în domeniul agroalimentar*"**

Înscrierea, preevaluarea, contractarea și verificarea se fac exclusiv on line, prin intermediul sistemului informatic IMM Recover, dezvoltat de către STS. Înscrierea în program, creare profil, user, parolă şi completarea formularului de înscriere în vederea obținerii finanțării se fac on-line pe link-ul [www.granturi.imm.gov.ro.](http://www.granturi.imm.gov.ro./)

5.1. (1) Înscrierea în cadrul măsurii, creare profil, user, parolă şi completarea formularului de înscriere în vederea obţinerii finanţării se fac on-line pe link-ul <http://granturi.imm.gov.ro>.

Aplicanţii au obligaţia de a urmări informaţiile referitoare la măsura de sprijin postate pe site-ul menționat pe toată perioada de implementare (înscriere, verificare, clarificări, semnare contract, depunere documente raport de progres, încărcare documente cheltuieli, efectuare plăţi, monitorizare, raportare), precum şi în contul creat la înscriere, denumit în continuare front office (FO).

(2) Înscrierile în cadrul măsurii se vor realiza în două etape distincte:

a) Etapa 1 de creare profil, user şi parolă, unde aplicanţii vor înregistra cu semnătură electronică, atât datele reprezentantului legal/împuternicit, cât şi datele microîntreprinderii/IMM/PFA/II/IF conform art. 3.2. alin. (1) din prezentul ghid.

b) Etapa 2 de înscriere în cadrul măsurii în care aplicanţii, cu profilul, user, şi parola generate în prima etapă, vor completa şi transmite formularul de înscriere conform modelului din Anexa [nr. 1](http://lege5.ro/App/Document/he2taobygiza/procedura-de-implementare-a-sesiunii-nr-2-aferente-masurii-microgranturi-acordate-din-fonduri-externe-nerambursabile-din-cadrul-schemei-de-ajutor-de-stat-instituite-prin-ordonanta-de-urgenta-a-guvernu?pid=424095284&d=2022-05-11#p-424095284) la prezentul ghid însoțit de anexele corespunzătoare (model anexa nr. 3, anexa nr. 4, anexa nr. 4.1, anexa nr. 5)

În cazul în care etapele măsurii (înscriere, clarificare, semnare contract, depunere documente raport de progres, încărcare documente cheltuieli) se realizează prin împuternicit atunci:

* pentru persoane fizice autorizate/întreprinderi individuale/întreprinderi familiale (PFA/II/IF) se va depune împuternicire notarială în care se specifică mandatul pentru reprezentare;
* pentru microîntreprindere, întreprindere mica și întreprindere mijlocie (SC, SA, SRL) se va depune mandat de reprezentare obișnuit semnat de către administrator olograf si electronic de împuternicit (model anexa nr. 7).

5.2. (1) Data de la care este activă prima etapă de creare profil, user şi parolă se comunică pe site-ul instituţiei înainte de data începerii procesului propriu-zis.

(2) Data de la care este activă a doua etapă de înscriere în cadrul se comunică pe site-ul instituţiei cu cel putin 3 zile înainte de data începerii procesului de înscriere propriu zis.

(3) Aplicaţia electronică de înscriere aferentă primei etape de creare profil, user şi parolă va rămâne deschisă pe toată perioada înscrierilor în cadrul O.U.G. nr. 61/2022 privind unele măsuri pentru acordarea de microgranturi și granturi pentru capital de lucru entităților din domeniul agroalimentar cu finanțare din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19.

(4) Aplicația electronică de înscriere aferentă celei de a doua etape de înscriere în cadrul măsurii “*Microgranturi în domeniul agroalimentar*” va fi deschisă începând cu ora 10.00 a primei zile de înscriere, timp de 5 zile calendaristice de la demararea înscrierii în Program, până la ora 20.00 a ultimei zile de înscriere, cu posibilitatea de prelungire a termenului până la epuizarea bugetului.

5.3. Pentru participarea la măsura “ *Microgranturi în domeniul agroalimentar*” fiecare solicitant trebuie să se înregistreze cu user şi parolă în prima etapă, generând prin această acțiune un cont de utilizator. După crearea contului de utilizator, aplicanţii vor avea acces la acesta pe toată perioada de implementare a măsurii, vor putea accesa documentaţia transmisă şi vor avea posibilitatea semnării contractului, descărcării şi încărcării de documente diverse aferente plăţii şi/sau raportării, în mod electronic. Adresa de e-mail trebuie să aparțină beneficiarului și să se regăsească în toată documentația, aceeaşi adresă va fi folosită pentru toată corespondența pe întreaga perioadă de implementare şi monitorizare a programului. Aplicaţia va trimite, pe toată perioada de implementare şi monitorizare a măsurii, automat, în partea de front-office a aplicaţiei, mesaje de avertizare asupra corespondenţei, corespondenţă prin care aplicanţii vor fi informaţi asupra acţiunilor ulterioare înscrierii, precum contract aprobat, clarificări, mesaje de încărcare documente, raport de progres, etc.

5.4. (1) În momentul trimiterii formularului de înscriere online, aplicaţia electronică va genera automat solicitantului un mesaj de confirmare a efectuării înregistrării de tipul "Formularul de depunere a fost transmis cu succes!", mesaj care se va regăsi în front office (FO).

(2) După completarea, semnarea şi trimiterea on-line a formularului de înscriere nu se mai pot face completări/modificări/îndreptări erori asupra acestuia.

(3) După trimiterea formularului, aplicanții vor avea posibilitatea vizionării în timp real pe site-ul <http://granturi.imm.gov.ro>. a listei cu solicitanții înscriși în vederea verificării administrative şi a eligibilităţii în cadrul măsurii. Ordinea la contractare în cadrul măsurii se va face conform principiului primul venit-primul servit. După această etapă, aplicația electronică va genera un număr de identificare unic pentru fiecare proiect în Registrul Unic Electronic, denumit număr RUE.

(4) Aplicanții care nu au înregistrat la ANAF situațiile financiare anuale la 31 decembrie 2019 până la data publicării prezentului ghid în Monitorul Oficial, vor primi decizie de respingere.

5.5. (1) Documentele ilizibile, incomplete sau neîncărcate în aplicaţie pot fi solicitate prin clarificări. Netransmiterea tuturor documentelor solicitate prin clarificări în termenul solicitat atrage după sine decăderea solicitantului din dreptul de a beneficia microgranturi.

(2) Pentru toate documentele provenite din străinătate vor fi prezentate traduceri autorizate.

**6.1. Pre-evaluarea și contractarea**

(1) APIA - CJ încheie contracte de acordare a ajutorului de stat, în limita creditelor bugetare și de angajament aprobate potrivit legii, pe baza pre-evaluării realizate prin platforma informatică IMM Recover și a existenței declarațiilor pe propria răspundere aferente cererilor de finanțare (formularele de înscriere) depuse de beneficiari.

(2) Prin derogare de la prevederile art. 52, din Legea 500/2002 privind finanțele publice cu modificările și completările ulterioare, angajarea cheltuielilor publice determinate de încheierea contractelor de acordare a ajutorului de stat, se face pe baza contractelor încheiate cu respectarea prevederilor alin. (1), cu respectarea condiției de verificare până la data plății aferentă contractului de acordare a ajutorului de stat, dacă pre-evaluarea realizată cu ajutorul platformei informatice IMM Recover este în conformitate cu documentele anexate precum și în concordanță cu criteriile de eligibilitate menționate în prezentul ghid.

(3) Aplicanții care, în urma pre-evaluării electronice, nu îndeplinesc condițiile de eligibilitate vor primi Decizie de respingere semnată de Directorul executiv al CJ APIA.

(4) În conformitate cu dispoziţiile Legii nr.554/2004 a contenciosului administrativ, în situaţia în care solicitantul se consideră vătămat într-un drept al său sau într-un interes legitim, acesta are dreptul de a urma procedura prevăzută în aceste situaţii. Înainte de a se adresa instanței de judecata, solicitantul trebuie sa urmeze procedura plângerii prealabile.

(5) Solicitantul se poate adresa CJ APIA de care aparține, formulând o contestaţie, în termen de 2 zile lucrătoare de la data transmiterii actului respective pentru neîndeplinirea condiţiilor din punct de vedere administrativ şi al eligibilităţii, veridicităţii şi conformităţii celor înscrise în formularul de înscriere on-line cu documentele justificative depuse.

(6) Contestaţia se formulează în aplicația electronică şi va cuprinde:

- datele de identificare ale solicitantului;

- obiectul contestaţiei;

- motivele de fapt şi de drept pe care se întemeiază contestaţia;

- dovezile pe care se întemeiază;

- semnătura reprezentantului legal.

(7) Pentru soluţionarea contestaţiilor, se va constitui o Comisie de solutionare a contestaţiei din cadrul CJ APIA formată din membrii care nu au participat la procesul de verificare al documentației pentru care s-a depus contestație.

(8) Termenul de soluţionare este de 3 zile lucrătoare de la data primirii contestaţiei. Comunicarea soluţionării contestaţiei se va face prin email/front office.

(9) În situația în care beneficiarul ajutorului de stat obține decizie de soluționare a contestației în favoarea sa ulterior datei de 30 iunie 2022, cheltuielile cu acordarea ajutorului de stat se suportă din bugetul de stat, după alocarea de către Ministerul Finanțelor a sumelor necesare în bugetul MADR/APIA.

(10) Pentru aplicanții acceptați în urma pre-evaluării, în limita bugetului alocat măsurii, aplicația informatică va genera contract de acordare a ajutorului de stat care se va regăsi în contul aplicantului și va trimite pe adresa de corespondență un mesaj de atenționare în acest sens. Aplicanții vor intra în aplicație, vor introduce codul IBAN al întreprinderii (deschis la bancă comercială), vor descărca contractul de acordare a ajutorului de stat, îl vor semna cu semnătură electronică și îl vor reîncărca semnat și îl vor transmite în aplicație în maxim 5 zile calendaristice de la primire, dar nu mai târziu de data limită prevăzută în schema de ajutor – OUG nr. 61/2022, respectiv 30 iunie 2022.

Aplicanții/solicitanții care nu semnează și nu transmit contractul de acordare a ajutorului de stat până la termenul limită prevăzut în legislația schemei și în prezentul ghid , vor primi Decizie de respingere semnata electronic de Directorul executive al CJ APIA, transmisă prin contul din aplicație.

(11) În situația în care, după semnarea contractelor de acordare a ajutorului de stat, se constată neconcordanțe între pre-evaluarea realizată prin platforma informatică IMM Recover și verificările efectuate de MADR/APIA/ APIA – CJ până la data efectuării plății, referitoare la respectarea condițiior de eligibilitate prevăzute de prezentul ghid, se va întocmi o notă justificativă prin care se va aproba rezoluțiunea contractului de acordare a ajutorului stat prin rezoluțiune de plin drept, fără notificare și fără intervenția instanței de judecată.

(12) Contractele de acordare a ajutorului de stat încheiate de CJ APIA vor conține în mod obligatoriu o clauză de rezoluțiune a contractului de plin drept fără notificare și fără intervenția instanței de judecată, cu următorul conținut:

”În situația în care se constată neconcordanțe între pre-evaluarea cererilor de finanțare depuse de beneficiarii ajutorului de stat, realizată cu ajutorul platformei informatice IMM Recover și verificările efectuate de administratorul schemei de ajutor de stat până la data efectuării plății, referitoare la respectarea condițiilor de eligibilitate especti măsurilor de acordare a sprijinului, contractul de acordare a ajutorului de stat încetează prin rezoluțiune de plin drept, fără notificare și fără intervenția instanței de judecată”.

(13) În situația în care MADR/APIA/APIA – CJ/AM POC constată că aplicanții nu îndeplinesc condițiile de eligibilitate sau nu repectă prevederile prezentului ghid, în orice moment de la data transmiterii formularelor și până la finalizarea perioadei de durabilitate a schemei, dar nu mai mult de 3 ani, aceștia vor primi Decizie de respingere, respectiv Contractul încetează prin rezoluțiune de plin drept și după caz, grantul respectiv.

**6. 2. Verificarea şi plata beneficiarilor**

(1) Verificarea solicitărilor şi implementarea Programului se va realiza de către administratorul schemei Microgranturi, MADR/APIA Centrele Județene ale acesteia..

Formularele şi documentaţia care intră în verificare în limita bugetului vor fi verificate la nivelul Centrelor județene ale APIA.

(2) Verificarea formularelor și documentelor depuse on-line se va face din punct de vedere administrativ şi al eligibilităţii: solicitările vor fi verificate, în baza documentelor justificative încărcate în aplicație și a datelor preluate automat de către aplicație. Pentru solicitanţii la care, în urma verificărilor, se constată neconcordanțe între pre-evaluarea realizată prin platforma informatică IMM Recover și documentele anexate cererii de finanțare (formularului de înscriere), respectiv cu condițiile de eligibilitate prevăzute de prezentul ghid, se va întocmi o notă justificativă prin care se va aproba rezoluțiunea contractului de acordare a ajutorului stat prin rezoluțiune de plin drept, fără notificare și fără intervenția instanței de judecată.

(3) Aplicanţii au obligaţia de a urmări informaţiile referitoare la program publicate pe site-ul <http://granturi.imm.gov.ro>., precum şi cele trimise pe adresa de corespondenţă. Se pot solicita clarificări, aplicantului fiindu-i transmisă, prin intermediul aplicaţiei în front-office, Scrisoare de solicitare clarificări. Clarificarile solicitate se trimit de către aplicant în aplicaţia electronică de înscriere, în 2 zile lucrătoare de la transmitere. Netransmiterea clarificărilor solicitate în termen conduce la respingerea proiectului, respectiv rezoluțiunea contractului de acordare a ajutorului de stat sau recuperarea ajutorului acordat, după caz. Dacă în urma analizei documentaţiei integral completate in urma transmiterii raspunsului la scrisoarea de clarificare, se constată neconcordanţe sau că informaţiile declarate de solicitant nu sunt complete/corecte/reale, solicitantul va primi decizie de respingere. Nerespectarea prevederilor prezentului ghid conduce, de asemenea, la respingerea proiectului.

(4)Dacă, în urma verificărilor, se constată că aplicantul a îndeplinit condițiile de eligiblitate și a respectat prevederile prezentului ghid , CJ APIA autorizează la plată microgranturile

(5) După semnarea contractului de acordare a ajutorului de stat și verificarea respectării condițiilor de eligibilitate prevăzute în prezentul ghid, APIA Centrul județean efectuează plățile către beneficiari pe seama autorizării plății și încarcă în aplicația electronică (SVAP și IMM Recover) ordinele de plată.

(6) Beneficiarul de ajutor de stat depune un raport de progres (model anexa nr. 6) privind cheltuielile efectuate, însoțite de documentele justificative pentru efectuarea cheltuielilor, în platforma IMM Recover, în termen de 90 de zile de la data la care disponibilul a fost transferat în contul acestuia.

Nedepunerea raportului de progres în termenul solicitat sau depunerea acestuia cu informații lipsă ori necompletarea acestuia cu informații/documente solicitate dă dreptul AM POC/MADR/APIA/APIA - CJ să inițieze demersurile legale pentru recuperarea sprijinului financiar acordat sub formă de microgrant.

(7) Contractul de acordare a ajutorului de stat va fi reziliat și alocația financiară nerambursabilă acordată va fi recuperată, împreună cu dobânzile accesorii aferente, în cazul în care beneficiarul a plătit, din contul proiectului, cheltuieli care nu se încadrează în categoria cheltuielilor eligibile conform art. 4.3(1).

Sumele rămase neutilizate se restituie bugetului din care au fost acordate, în baza unei metodologii de recuperare a ajutorului de stat, elaborată de APIA care va fi dezvoltată ulterior avizării schemei de ajutor de stat de către Comisia Europeană, în termen de 30 de zile de la expirarea duratei contractului de acordare a ajutorului de stat;

În situația în care beneficiarul ajutorului nu returnează sumele neutilizate în termenul prevăzut de prezentul ghid, acestea vor fi recuperate în condițiile prevăzute de legislația în vigoare.

(8) Cheltuielile eligibile pentru care se vor aloca fonduri din cadrul măsurii vor fi verificate pe bază de eşantion de 1% de către reprezentanţii MADR/APIA/APIA - CJ. În condiţiile în care rata de eroare este de peste 2% din eşantionul de 1% prevăzut la art. 9 [alin. (1)](http://lege5.ro/App/Document/gm4dcmbqgizq/ordonanta-de-urgenta-nr-130-2020-privind-unele-masuri-pentru-acordarea-de-sprijin-financiar-din-fonduri-externe-nerambursabile-aferente-programului-operational-competitivitate-2014-2020-in-contextul-c?pid=321204600&d=2022-05-11#p-321204600) lit. l din O.U.G. nr.61/2022 se măreşte eşantionul cu 0,5% până la un maxim de 2%.

(9) Toate plăţile din cadrul prezentei măsuri se efectuează numai prin transfer bancar nefiind permise retrageri din conturile de proiect și nici plăți în numerar ale cheltuielilor eligibile.

(10) Beneficiarul poate primi micrograntul în valoare de 5000 de euro, respectiv 24.739 lei

(11) Toate termenele prevăzute în prezentul ghid se calculează astfel:

a) Termenul de transmitere se calculează începând cu ziua următoare transmiterii documentului.

b) Termenul care începe într-o zi nelucrătoare/sărbătoare legală se calculează începând cu prima zi lucrătoare. Termenul care se sfârşeşte într-o zi de sărbătoare legală/zi nelucrătoare se prelungeşte până în prima zi lucrătoare.

c) Transmiterea documentelor prin intermediul poştei eletronice în ultima zi a termenului se va face până la ora 24.00 a zilei respective.

**7. Monitorizarea şi controlul beneficiarilor programului şi recuperarea ajutorului de stat**

7.1. Monitorizarea şi controlul beneficiarilor programului se va face de către APIA/APIA – CJ.

7.2. Reprezentanţii APIA/AM POC au dreptul să verifice anunţat/inopinat, on-line sau la sediul operatorilor economici veridicitatea şi conformitatea declaraţiilor, activităţilor şi cheltuielilor făcute în cadrul măsurii. Beneficiarul trebuie să accepte şi să faciliteze controlul reprezentantului APIA/APIA - CJ/AM POC asupra utilizării ajutorului de stat acordat prin proiect. În caz contrar, se dispune recuperarea ajutorului de stat.

7.3. În cazul în care, în urma controalelor efectuate de reprezentanţii APIA/APIA - CJ sau la sesizarea organelor de control abilitate ale statului, se constată că beneficiarii au făcut declaraţii incomplete şi/sau neconforme cu realitatea pentru a obţine ajutorul de stat, sau se constată că nu mai sunt îndeplinite condiţiile prevăzute în contractul de acordare a ajutorului de stat (Anexa [nr. 2](http://lege5.ro/App/Document/he2taobygiza/procedura-de-implementare-a-sesiunii-nr-2-aferente-masurii-microgranturi-acordate-din-fonduri-externe-nerambursabile-din-cadrul-schemei-de-ajutor-de-stat-instituite-prin-ordonanta-de-urgenta-a-guvernu?pid=424095473&d=2022-05-11#p-424095473)) sau în legislaţia măsurii, APIA Centru Judetean va propune recuperarea totală a ajutorului acordat şi va anunţa APIA Central și MADR că a fost declanşată recuperarea ajutorului de stat, împreună cu dobânzile aferente.

7.4. Recuperarea ajutorului se va efectua conform prevederilor O.U.G. [nr. 77/2014](http://lege5.ro/App/Document/gqydqobshe/ordonanta-de-urgenta-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurentei-nr-21-1996?d=2022-05-11) privind procedurile naţionale în domeniul ajutorului de stat, precum şi pentru modificarea şi completarea Legii concurenţei [nr. 21/1996](http://lege5.ro/App/Document/he3dmmjvgy/legea-concurentei-nr-21-1996?d=2022-05-11), aprobată prin Legea [nr. 20/2015](http://lege5.ro/App/Document/gu4dknjtgm/legea-nr-20-2015-pentru-aprobarea-ordonantei-de-urgenta-a-guvernului-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurent?d=2022-05-11), cu modificările èi completările ulterioare şi ale [Normelor metodologice](http://lege5.ro/App/Document/ha4denryhe3q/normele-metodologice-pentru-aplicarea-de-catre-ministerul-economiei-antreprenoriatului-si-turismului-si-de-catre-agentiile-pentru-intreprinderi-mici-si-mijlocii-atragere-de-investitii-si-promovarea-co?d=2022-05-11) pentru aplicarea aprobate de către MADR,. Ajutorul care trebuie recuperat include şi dobânda aferentă, datorată de la data plăţii ajutorului până la data recuperării acestuia. Rata dobânzii aplicabile este cea stabilită prin Regulamentul (CE) [nr. 794/2004](http://lege5.ro/App/Document/gi3tgojyge/regulamentul-nr-794-2004-de-punere-in-aplicare-a-regulamentului-ce-nr-659-1999-al-consiliului-de-stabilire-a-normelor-de-aplicare-a-articolului-93-din-tratatul-ce?d=2022-05-11) al Comisiei din 21 aprilie 2004 de punere în aplicare a Regulamentului (CE) [nr. 659/1999](http://lege5.ro/App/Document/he3dsnzwgm/regulamentul-nr-659-1999-de-stabilire-a-normelor-de-aplicare-a-articolului-93-din-tratatul-ce?d=2022-05-11) al Consiliului de stabilire a normelor de aplicare a art. 93 din Tratatul CE, publicat în Jurnalul Oficial al Uniunii Europene L 140/30.04.2004, cu modificările şi completările ulterioare, precum şi cu respectarea prevederilor Regulamentului (UE) [nr. 2015/1589](http://lege5.ro/App/Document/g44dkmjvgy/regulamentul-nr-1589-2015-de-stabilire-a-normelor-de-aplicare-a-articolului-108-din-tratatul-privind-functionarea-uniunii-europene-text-codificat-text-cu-relevanta-pentru-see?d=2022-05-11) al Consiliului din 13 iulie 2015 de stabilire a normelor de aplicare a [art. 108](http://lege5.ro/App/Document/gm2doojzgy/tratat-privind-functionarea-uniunii-europene?pid=64095294&d=2022-05-11#p-64095294) din Tratatul privind funcţionarea Uniunii Europene, publicat în Jurnalul Oficial al Uniunii Europene L 248/24.09.2015.

7.5. MADR în parteneriat cu APIA/APIA - CJ verifică îndeplinirea condiției privind menținerea activității pe o perioadă de minim 6 luni, prin interogarea automată a bazelor de date. MADR în parteneriat cu APIA/APIA - CJ verifică, pe bază de eșantion, ., utilizarea fondurilor potrivit destinațiilor prevăzute de O.U.G. nr. 61/2022 pe perioada de durabilitate a schemei, dar nu mai mult de 3 ani.7.6. În situaţia în care, pe perioada contractuală beneficiarul ajunge în situaţia de închidere operaţională, faliment, dizolvare sau insolvenţă, se va proceda la recuperarea ajutorului de stat acordat prin schemă, cu accesorii calculate de la data acordării şi până la rambursarea integrală a ajutorului de stat.

**7.7** Nu sunt eligibili beneficiarii și/sau acționarii/asociații/administratorii societăților care au comis/comit nereguli de ordin financiar sau acte de corupție stabilite prin hotărâri judecătorești definitive.

7.8. Identificarea, de către alte instituții abilitate sau de către organele de urmărire penală, oricând pe perioada contractuală, a unor fapte incriminate de Codul Penal sau de alte Legi speciale săvârșite de societăți, reprezentanți legali, acționari / asociați / administratori în legătură cu obținerea sau utilizarea frauduloasă a fondurilor europene și/sau publice, conduce la respingerea cererii de finanțare sau, după caz, recuperarea ajutorului acordat, împreună cu dobânzile aferente.

**8. Prevederi referitoare la raportarea şi monitorizarea ajutoarelor de stat**

8.1. Prezentul ghid va fi publicat integral pe site-ul APIA şi, în termen de 15 zile de la data adoptării, se transmite spre informare Consiliului Concurenìei, în conformitate cu [art. 17](http://lege5.ro/App/Document/gqydqobshe/ordonanta-de-urgenta-nr-77-2014-privind-procedurile-nationale-in-domeniul-ajutorului-de-stat-precum-si-pentru-modificarea-si-completarea-legii-concurentei-nr-21-1996?pid=68883670&d=2022-05-11#p-68883670) din O.U.G. nr. 77/2014, cu modificările èi completările ulterioare.

8.2.1. MIPE, în calitatea de furnizor de ajutor de stat, publică informaţiile relevante cu privire la fiecare ajutor individual acordat în temeiul prezentei scheme pe site-ul web al instituţiei şi asigură furnizarea informaţiilor către Consiliul Concurenţei în vederea publicării pe site-ul dedicat ajutoarelor de stat, în termen de 12 luni de la data acordării.

8.2.2. Raportarea şi monitorizarea ajutoarelor acordate în baza prezentei scheme se face în conformitate cu legislaţia comunitară şi cu prevederile [Regulamentului](http://lege5.ro/App/Document/geydsmjtgq/regulamentul-privind-procedurile-de-monitorizare-a-ajutoarelor-de-stat-din-20062007?d=2022-05-11) privind procedurile de monitorizare a ajutoarelor de stat, pus în aplicare prin Ordinul Consiliului Concurenţei [nr. 441/2022](http://lege5.ro/App/Document/geytoobsgm/ordinul-nr-175-2008-privind-aprobarea-listei-apelor-minerale-naturale-recunoscute-in-romania?d=2022-05-11).

8.3. Furnizorul de ajutor/administratorul măsurii păstrează evidenţa detaliată a ajutoarelor acordate în baza prezentei scheme pe o durată de 10 ani de la data la care ultima alocare specifică a fost acordată în baza prezentei scheme. Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia comunitară în domeniul ajutorului de stat.

8.4.1. Furnizorul de ajutor/administratorul măsurii are obligaţia de a supraveghea permanent ajutoarele acordate, aflate în derulare, şi de a dispune măsurile care se impun în cazul încălcării condiţiilor impuse prin prezentul ghid sau prin legislaţia naţională sau europeană aplicabilă la momentul respectiv.

8.4.2. Furnizorul de ajutor/administratorul măsurii are obligaţia de a transmite Consiliului Concurenţei, în formatul şi în termenul prevăzut de Regulamnetul privind procedurile de monitorizare a ajutoarelor de stat, pus în aplicare prin Ordinul Consiliului Concurenţei [nr. 441/2022](http://lege5.ro/App/Document/geytoobsgm/ordinul-nr-175-2008-privind-aprobarea-listei-apelor-minerale-naturale-recunoscute-in-romania?d=2022-05-11).

8.4.3. În cazul în care există îndoieli serioase cu privire la datele transmise de către Furnizorul de ajutor/administratorul măsurii, Consiliul Concurenţei poate să solicite date şi informaţii suplimentare şi, după caz, să facă verificări la faţa locului.

8.5. Pe baza unei cereri scrise, Furnizorul de ajutor/administratorul măsurii va transmite Comisiei Europene, prin intermediul Consiliului Concurenţei, în 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor acestei scheme de ajutor.

# 8.6. Fondurile aferente măsurilor de sprijin prevăzute de OUG nr. 61/2022 privind unele măsuri pentru acordarea de microgranturi şi granturi pentru capital de lucru entităţilor din domeniul agroalimentar cu finanţare din fonduri externe nerambursabile se plătesc după verificarea condițiilor de cumul al ajutorului de stat, pe baza declarației pe propria răspundere a beneficiarului de ajutor de stat, cu condiția încadrării în plafoanele menționate de Cadrul temporar COVID-19, respectiv de 345.000 euro pentru fiecare întreprindere care își desfășoară activitatea în sectorul pescuitului și acvaculturii, 290.000 euro pentru fiecare întreprindere care își desfășoară activitatea în domeniul producției primare de produse agricole respectiv 2.300.000 euro pentru fiecare întreprindere care își desfășoară activitatea în celelalte domenii de activitate.

8.7. (1) Furnizorul de ajutor/administratorul măsurii va realiza şi menţine o evidenţă a ajutoarelor acordate în baza schemei, pe baza rapoartelor transmise, astfel încât să fie posibilă identificarea valorii, momentului acordării, modalităţii de acordare, provenienţei finanţării, duratei şi metodei de calcul al ajutoarelor acordate. Această evidenţă va fi păstrată la Furnizorul de ajutor de stat timp de 10 ani de la data ultimei alocări în cadrul măsurii.

(2) Pentru realizarea acestei evidenţe, APIA vor transmite către furnizorul de ajutor de stat toate datele solicitate de aceasta la termenele ce vor fi prevăzute.

8.8. Operatorii economici beneficiari de ajutor în cadrul Programului, vor ţine o evidenţă specifică a ajutoarelor primite conform prezentei scheme, a altor scheme de stat şi a altor ajutoare de stat. Aceştia sunt obligaţi să arhiveze evidenţa specifică şi să o păstreze o perioadă de 10 ani.

8.9. Monitorizarea acestei scheme de ajutor, conform [Regulamentului](http://lege5.ro/App/Document/geydsmjtgq/regulamentul-privind-procedurile-de-monitorizare-a-ajutoarelor-de-stat-din-20062007?d=2022-05-11) Consiliului Concurenţei privind procedurile de monitorizare a ajutorului de stat pus în aplicare prin Ordinul Consiliului Concurenţeinr. 441/2022 revine furnizorului de ajutor de stat/administratorului măsurii, care va transmite Consiliului Concurenţei informaţiile necesare în vederea întocmirii inventarului ajutoarelor de stat şi a registrului ajutoarelor de stat.

8.10. Pentru a crea posibilitatea verificării ex-ante a eligibilităţii potenţialilor beneficiari ai măsurilor de ajutor, în conformitate cu prevederile art. 29 din Regulamentul privind Registrul ajutoarelor de stat, pus în aplicare prin Ordinul preşedintelui Consiliului Concurenţei [nr. 437/2016](http://lege5.ro/App/Document/gezdimrygiya/ordinul-nr-437-2016-pentru-punerea-in-aplicare-a-regulamentului-privind-registrul-ajutoarelor-de-stat?d=2022-05-11), MIPE prin AMPOC, în calitate de furnizor de ajutor de stat, are obligaţia încărcării în Registrul general al ajutoarelor de stat acordate în România (RegAS) a schemei, în termen de 5 zile lucrătoare de la data intrării în vigoare a acesteia.

Contractele, plăţile, obligaţiile de recuperare a ajutoarelor şi rambursarea efectivă a respectivelor obligaţii, aferente acestei măsuri, se vor încărca în RegAS în termen de 7 zile lucrătoare de la data semnării contractului/ actului de finanţare, respectiv de la data instituirii plăţilor, a obligaţiilor de recuperare a ajutoarelor sau a rambursării efective a respectivelor obligaţii de către MADR/APIA/Centrele județene APIA, în calitate de administratori ai măsurii de ajutor de stat.

8.11. Contractul va fi reziliat și/sau ajutorul de stat va fi recuperat integral și în situația în care, ca urmare a verificărilor efectuate după semnarea contractelor de acordare a ajutorului de stat, se constată că beneficiarul final nu se încadrează în categoria beneficiarilor eligibili, așa cum este prevăzut în OUG nr. 61/2022, Schema de ajutor de stat, si/sau, prezentul ghid , precum și în situația în care se constată că nu respectă oricare dintre prevederile OUG nr. 61/2022.

**9. Confidenţialitate**

9.1. Documentele justificative depuse de către solicitanţi în cadrul măsurii sunt confidenţiale, membrii MADR/APIA/Centrelor județene APIA având obligaţia de a nu dezvălui informaţii menţionate în acestea către terţe persoane, cu excepţia cazului în care informaţiile sunt furnizate organelor abilitate ale statului în exercitarea atribuţiilor ce le revin.

9.2. APIA aparat central si Centrele Judetene sunt autorizate să publice, în orice formă şi mediu, incluzând internetul, informaţiile referitoare la numele beneficiarului, CUI, suma şi/sau scopul ajutorului de stat acordat, aşezarea geografică a proiectului (localitatea şi judeţul).

**10. Informare şi Publicitate**

10.1 Măsurile de informare şi comunicare privind operaţiunile finanţate din instrumente structurale sunt definite în conformitate cu prevederile Regulamentului Comisiei Europene (CE) [Nr. 1303/2013](http://lege5.ro/App/Document/gi3dsobugm2a/regulamentul-ue-nr-1303-2013-de-stabilire-a-unor-dispozitii-comune-privind-fondul-european-de-dezvoltare-regionala-fondul-social-european-fondul-de-coeziune-fondul-european-agricol-pentru-dezvoltare-r?d=2022-05-11) şi Regulamentului CE Nr. 821/2014 ([art. 3](http://lege5.ro/App/Document/gqydcnruge/regulamentul-de-punere-in-aplicare-nr-821-2014-de-stabilire-a-normelor-de-aplicare-a-regulamentului-ue-nr-1303-2013-al-parlamentului-european-si-al-consiliului-in-ceea-ce-priveste-modalitatile-detalia?pid=68196186&d=2022-05-11#p-68196186), [art. 4](http://lege5.ro/App/Document/gqydcnruge/regulamentul-de-punere-in-aplicare-nr-821-2014-de-stabilire-a-normelor-de-aplicare-a-regulamentului-ue-nr-1303-2013-al-parlamentului-european-si-al-consiliului-in-ceea-ce-priveste-modalitatile-detalia?pid=68196188&d=2022-05-11#p-68196188) şi Anexa [nr. II)](http://lege5.ro/App/Document/gqydcnruge/regulamentul-de-punere-in-aplicare-nr-821-2014-de-stabilire-a-normelor-de-aplicare-a-regulamentului-ue-nr-1303-2013-al-parlamentului-european-si-al-consiliului-in-ceea-ce-priveste-modalitatile-detalia?pid=68196233&d=2022-05-11#p-68196233) privind stabilirea normelor de aplicare a Regulamentului (UE) [nr. 1303/2013](http://lege5.ro/App/Document/gi3dsobugm2a/regulamentul-ue-nr-1303-2013-de-stabilire-a-unor-dispozitii-comune-privind-fondul-european-de-dezvoltare-regionala-fondul-social-european-fondul-de-coeziune-fondul-european-agricol-pentru-dezvoltare-r?d=2022-05-11), cu modificările şi completările ulterioare. Astfel, este important ca rezultatele obţinute cu sprijinul fondurilor Uniunii să fie aduse în atenţia publicului larg şi cetăţenii să cunoască modul în care sunt investite resursele financiare ale Uniunii.

10.2. Acceptarea finanţării conduce la acceptarea de către Beneficiar a introducerii pe lista Operaţiunilor în conformitate cu prevederile art. 115 [alin. (2)](http://lege5.ro/App/Document/gi3dsobugm2a/regulamentul-ue-nr-1303-2013-de-stabilire-a-unor-dispozitii-comune-privind-fondul-european-de-dezvoltare-regionala-fondul-social-european-fondul-de-coeziune-fondul-european-agricol-pentru-dezvoltare-r?pid=252946612&d=2022-05-11#p-252946612) din Regulamentul CE Nr. 1303/2013 cu modificările şi completările ulterioare.

10.3. Beneficiarii sunt responsabili pentru implementarea măsurilor de informare şi comunicare în legătură cu asistenţa financiară nerambursabilă obţinută prin POC, în acord cu prevederile Regulamentelor menţionate şi în conformitate cu cele declarate în Cererea de finanţare şi cu cele specificate în MANUALUL DE IDENTITATE VIZUALĂ, publicat pe site-ul (http://www.mfe.gov.ro/transparenta/comunicare). Neîndeplinirea acestor obligaţii are drept consecinţă aplicarea unor corecţii financiare.

10.4 Conform Manualului de identitate vizuală, obligațiile beneficiarului sunt:

* Publicarea de anunțuri sau comunicate de presă la începutul și la finalizarea proiectului;
* Expunerea într-un loc vizibil a unui afiș pentru proiectele de investiții pentru care valoarea contribuției publice este mai mică de 500.000 euro;
* Utilizarea de autocolante și/sau plăcuțe pentru mijloace fixe care, conform legislației contabile naționale depăşesc valoarea de 2.500 lei şi au o durată de viață mai mare de un an;

**11. Precizări**

Anexele 1-7 fac parte integrantă din prezentul ghid.